**Регионални програм локалне демократије на Западном Балкану 2**

**ReLOaD2**

Финансира

Европска унија



**ЛОКАЛНА САМОУПРАВА ВЛАДИЧИН ХАН**

**У ПАРТНЕРСТВУ СА ПРОГРАМОМ УЈЕДИЊЕНИХ НАЦИЈА ЗА РАЗВОЈ (УНДП)**

**РАСПИСУЈЕ:**

**ЈАВНИ ПОЗИВ ОРГАНИЗАЦИЈАМА ЦИВИЛНОГ ДРУШТВА**

**ЗА ПРЕДАЈУ ПРЕДЛОГА ПРОЈЕКАТА**

**У ОКВИРУ ПРОГРАМА „РЕГИОНАЛНИ ПРОГРАМ ЛОКАЛНЕ ДЕМОКРАТИЈЕ НА ЗАПАДНОМ БАЛКАНУ 2 (ReLOaD2)“**

ReLOaD2 је регионални пројекат који финансира Европска унија (ЕУ), а спроводи Програм Уједињених нација за развој (УНДП) у периоду од 2021. године до 2024. године.

Локална самоуправа (ЛС) Владичин Хан позива организације цивилног друштва (ОЦД) из Републике Србије да доставе предлоге пројеката који су у складу са развојним циљевима општине Владичин Хан из следећих приоритетних области:

1. **Људска и мањинска права, друштвена брига о осетљивим категоријама и младима и родна равноправност на територији општине Владичин Хан,**
2. **Заштита и унапређење животне средине и одрживи рурални развој на територији општине Владичин Хан,**
3. **Омладинска политика, активизам и мобилност младих,**
4. **Развој и унапређење културе и туризма,**

Укупни индикативни износ доступних средстава је 75.000 УСД у динарској противвредности. Једна организација цивилног друштва може поднети више пројектних предлога, с тим да је максималан новчани износ средстава која могу бити додељена за имплементацију пројеката једној организацији цивилног друштва током укупног трајања ReLOaD2 пројекта 65,000 УСД.

**Организације цивилног друштва могу да се пријаве за добијање средстава за подршку пројекту:**

ЛОТ 1: вредност гранта од 10.000 до 25.000 УСД у динарској противвредности;

ЛОТ 2: вредност гранта од 2.000 до 5.000 УСД у динарској противвредности;

ЛОТ 3 (за удружења младих и удружења за младе): вредност гранта од 2.000 до 10.000 УСД у динарској противвредности.

**Дужина трајања пројеката може бити:**

За ЛОТ 1: од 6 до 9 месеци;

За ЛОТ 2: од 4 до 6 месеци;

За ЛОТ 3: од 6 до 9 месеци.

УНДП и општина Владичин Хан задржавају право да не доделе сва расположива финансијска средства у случају да пројектни предлози не задовољавају задате критеријуме.

**ПРАВО УЧЕШЋА**

Учешће у овом јавном позиву је отворено за сва удружења грађана (организације цивилног друштва) регистрована у складу с важећим законским прописима у Републици Србији, с тим да пројектне активности реализују на територији општине Владичин Хан у партнерству са организацијом цивилног друштва регистрованом на територији општине Владичин Хан и да су од општег интереса за грађане општине Владичин Хан. Све заинтересоване ОЦД детаљне информације о условима за пријаву и критеријумима за финансирање пројеката могу пронаћи у **Смерницама за подносиоце пројекта у оквиру јавног позива.**

**ПРЕУЗИМАЊЕ ДОКУМЕНТАЦИЈЕ**

Документација за пријаву на Јавни позив може се преузети од дана ***26. маја 2023. године***, путем линка [**https://www.vladicinhan.org.rs/**](https://www.vladicinhan.org.rs/)и на интернет страници УНДП-а **(**[**www.rs.undp.org**](file:///C%3A%5CUsers%5Cana.radojevic%5CAppData%5CLocal%5CMicrosoft%5CWindows%5CINetCache%5CContent.Outlook%5CHGUWNYU7%5Cwww.rs.undp.org)), као ислањем захтева са називом заинтересоване организације на имејл: **info@vladicinhan.org.rs**. Питања у вези са овим Јавним позивом могу се постављати до дана ***12*.06.2023. године** , односнодо четвртог дана пред истек Јавног позива, слањем имејла на адресу**reload.rs@undp.org*****.*** Одговори на питања биће послати имеjлом у року од три радна дана од пријема и биће јавно објављени на интернет страници локалне самоуправе.

**ИНФОРМАТИВНЕ СЕСИЈЕ И МЕНТОРСКА ПОДРШКА**

Инфо-сесија (дан отворених врата) за све заинтересоване организације биће одржана 31. маја 2023. године на адреси општине Владичин Хан, ул. Светосавска број 1, како би се представила правила и услови Јавног позива.

У току трајања Јавног позива биће организована обука за представнике заинтересованих ОЦД о пројектном циклусу и припреми предлога пројеката. Такође, заинтересованим ОЦД биће на располагању менторска подршка за припрему предлога пројеката, а која ће бити отворена и јавна.

Тачан датум и место одржавања обуке за представнике ОЦД биће објављени на интернет страници локалне самоуправе.

**ПРЕДАЈА ПРИЈАВА:**

Попуњена пријава (са комплетном захтеваном документацијом) треба да се достави **у једном штампаном примерку и електронској форми (искључиво на УСБ меморији)** у једној затвореној коверти путем препоручене поште на адресу:

**Општина Владичин Хан, писарница Општинске управе** **општине Владичин Хан, ул. Светосавска број 1, 17510, Владичин Хан,**

или лично током радних дана (понедељак-петак), у **периоду од 08:00 до 15:00 сати у Општини Владичин Хан, у писарници Општинске управе општине Владичин Хан, ул. Светосавска број 1.**

Спољашња страна коверте мора да садржи назнаку ***„За јавни позив ReLOaD2“,* назив и адресу подносиоца пројекта, назив пројекта и навод** ***“Не отварати*”**.

**Рок за предају или слање пријава је *16.06.2023. године*, у 15:00 сати.** О примљеној пријави ЛС ће водити уредну евиденцију. Сви подносиоци пријава који су предали предлоге пројеката, било да су прихваћени или одбијени, биће обавештени о резултату јавног позива најкасније 30 дана од дана истека рока за подношење пријава на јавни позив. Резултати ће бити објављени на интернет страници ЛС Владичин Хан, као и на огласној табли општине Владичин Хан.